Den Vest-Sjællandske Avis, 1822-04-16
Den milde og usædvanlige Vinter, som man har havt i Europa, er et Formaal for de Naturkyndiges Overveielse. De Parisiske Lærde forklare den af store vulcaniske Udbrud som have fundet Sted under Havet, hvilke have tildraget sig mod Nordvolen, og som tillige ere Aarsagen til at saa mange Hvaler ere drevne op paa Kysterne af Skotland og andre Strandbredder. - Alle Vegne fra meldes om Stormenes Vildhed. Orcanen den 11te Marts har ogsaa gjort megen Skade i Norge. Saaledes meldes fra Bergen, at Toldboden og Pakhusene der lede meget af den stærkt bevægede Søe, hvis stormende Bølger aabnede endog et af Pakhusene og skyllede 40 Tønder Sild ud i Havet. Den 21de Februar om Natten rasede et skrækkeligt Uveir over denne Stad og i Omegnen, Lynilden knusede ganske Kirketaarnet i Manger, nogle Mile derfra, og dræbte noget Qvæg Fra Sverrig lyde Efterretningerne den 11te Marts ligesaa sørgelige, saaledes har Landshøvdingen i Skaane indberettet til Statsministeren Greven af Engestrøm: at flere Bygninger ere aldeles omkastede af Stormen, at mange Træer ere blevne deels revne op med Rode og deels afbrækkede, og at Broerne og Veiene ere blevne ilde tilredte af Søevandet. Vandet steeg op paa Strandbredderne til en overordentlig Høide, og paa Landeveien imellem Malmøe og Lund er en Reisends omkommen, da havet skyllede over Veien. Jmidlertid har dog denne skrækkelige Storm gjort een Nytte. J Aaret 1819 forliste nemlig et Skib med Jern og Staal paa de Hollandske Kyster i Nærheden af Harlingen, dette Skib er nu ved den skrækkelige Storm i Nordsøen dreven op paa Stranden ved Harlingen, og en stor Deel af Ladningen er bleven reddet. – Den Kongelige Preussiske General Menu af Minutoli, har i nogle Aar med store Omkostninger foretaget sig en videnskabelig Reise i Egypten og Syrien, og havde der faaet Leilighed til under Vicekongen af Egypten Mehemed Alys Protection, at sammenbringe en saare fortreffelig Samling af Egyptiske Oldsager. Denne Samling lod han, vel indpakket, afgaae fra Alexandrien til Triest, og derfra blev den afsendt med et Skib til Hamborg, og fra Hamborg skulde den igien afgaae til Berlin. Den var assureret for 27000 Mk. Bco. Men desto værre forgik dette Skib i en heftig Storm med Top og Tavl imellem Helgoland og Curhaven. Nogle lette Kister med Mumier dreve kort derefter paa Land paa Kysten af Ballie i Hertugdømmet Bremen. Bønderne, som biergede dem, aabnede Kisterne; men bleve ikke lidet forskrækkede, da de fandt døde Mennesker deri, og begrove dem strax. Herpaa bleve disse Mumier igien opgravede og udleverede til de Preussiske Aucthoriteter. - Den 18de Marts gik Jsen op paa Revafloden ved St. Petersborg, og Strømmen blev ganskefrie for Jis. Siden 1718 har denne Flod aldrig været frie for Jis førend den 20de Marts. – J det nordlige Sverrig, især i Lapland, have Kornpriserne været meget høie i Vinter, formedelst Misværten i Fior, men da Skibsfarten er bleven tidlig aabnet, saa er Prisen paa Rug bleven nedsat til 10 Rigsdaler, og Bygget til 9 Rigsdaler i Svenske Bancosedler. - En stor Deel af Spanien, hvor man begynder at faae langt tidligere end her tillands, hersker der en saadan overordentlig Tørke og Hede, at man har givet i Aar alt Haab op, om at erholde en god Høst.